recursal/SuperWikiNEXT-32B huggingface dataset:
**Rap Against Dictatorship** er en thailandsk rapgruppe, også kalt *rapkollektiv*, på 10 medlemmer. Gruppen ga i oktober 2018 ut den juntakritiske låten «Prathet Ku Mee» (norsk: «mitt land har...»), som i løpet av en uke fikk 20 millioner treff på Youtube. Låten ble først forsøkt forbudt, og gruppen ble truet med rettsforfølgelse for i videoen å ha gjenskapt en hendelse fra massakren på Thammasat-universitetet i 1976. I stedet for å forby sangen, svarte etter hvert thailandske myndigheter med å gi ut sin egen, noe mindre populære raplåt, kalt «Thailand 4.0».

Rap Against Dictatorship fikk i 2019 Václav Havel-prisen for kreativ motstand, tildelt på Oslo Freedom Forum.

Et av medlemmene, Dechathorn Bamrungmuang, også kjent som «Hockey», ble den 20. august 2020 arrestert og tatt med til en politistasjon utenfor Bangkok etter å ha opptrådt og sunget på scenen under demonstrasjonene i Thailand 2020.

I 2020 kom sangen «Reform» ut. Den ble blokkert på YouTube i Thailand den 4. januar 2021 etter en klage fra thailandske myndigheter. Dechathorn begjærte den 23. september 2021 at rettskjennelsen som gjorde låten ulovlig i landet, skulle oppheves. Dette førte til at retten suspenderte forbudet og berammet en ny rettssak. Den 7. juli 2022 ble låten igjen blokkert etter en ny kjennelse fra retten.

Referanser
----------

1. ↑  «... Rap Against Dictatorship» (23. november 2020) Klassekampen Musikkmagasinet. S. 2
2. ↑  «A Rap Challenger to the Thai Military Junta». New York Times. 15. februar 2019. Arkivert fra originalen 4. mars 2022. Besøkt 17. juni 2019.
3. ↑  «Govt, knocked by rappers, responds with own tune». Khaosod English. 2. november 2018. Besøkt 17. juni 2019.
4. ↑  «Anti-junta rappers awarded creative dissent prize». Khaosod English. 28. mai 2019. Besøkt 17. juni 2019.
5. ↑  «'Rap Against Dictatorship' artist arrested in Thailand». Al Jazeera. 20. august 2020. Besøkt 20. august 2020.
6. ↑  «... Rap Against Dictatorship» (23. november 2020) Klassekampen Musikkmagasinet. S. 2. «Deres nyeste låt og musikkvideo, «Reform»»
7. ↑  «YouTube Blocks Rap Song Critical of Thai Monarchy» **(engelsk)**. Khaosod English. 4. januar 2021. Besøkt 5. januar 2021.
8. ↑  «Rap song banned for obscene language, threatening national security» **(engelsk)**. Prachatai. 9. juli 2022. Besøkt 9. juli 2022.
**Achilixiidae** er en familie av sikadene (Auchenorrhyncha).

Utseende
--------

Kroppen er sammentrykt fra sidene. Forvingene er store og dekker det meste av kroppen, de har et tett årenett og knøler på vingeårene i likhet med familien glassvingesikader (Cixiidae). Ytterst ender vingeårene i små gafler.
Antennene er fire-leddete og ganske kraftige, det innerste leddet er kort og tykt, ledd nummer to ganske stort og pæreformet, det tredje leddet ganske lite, det fjerde danner en tynn børste.

Levevis
-------

Utbredelse
----------

Achilixiidae er utbredt i Sørøst-Asia (slekten *Achilixius*) og i Sør- og Mellom-Amerika (slekten *Bebaiotes*).

Systematisk inndeling
---------------------

Det er usikkert om Achilixiidae bør regnes som en familie for seg. Som det latinske navnet antyder ligner gruppen på en mellomting mellom vedsikader (Achilidae) og Cixiidae, og det er mulig at Achilixiidae hører til innen en av disse familiene.

**Treliste**
* Nebbmunner (Hemiptera)
	+ underorden **Plantesugere** (Homoptera) (parafyletisk)
		- gruppe Sikader (Auchenorrhyncha)
			* gruppe Fulgoromorpha
				+ familien Achilixiidae Muir, 1923
					- slekten *Achilixius* Muir, 1923 – 16 arter
					- slekten *Bebaiotes* Muir, 1924 – 8 arter

Kilder
------

Eksterne lenker
---------------

* (en) *Achilixiidae* i Encyclopedia of Life Rediger på Wikidata

* (en) *Achilixiidae* i Global Biodiversity Information Facility Rediger på Wikidata

* (en) *Achilixiidae* hos ITIS Rediger på Wikidata

* (en) *Achilixiidae* hos NCBI Rediger på Wikidata

* *Achilixiidae* – detaljert informasjon på Wikispecies Rediger på Wikidata
* Norsk Entomologisk forening – for deg som vil lære mer om insekter.
***Lissotes darlingtoni*** er en bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En liten til middelsstor (11-17 millimeter), noe bred, blank, mørkbrun til svart hjortebille. Hannen har noe forstørrede, krumme kjever (mandibler) som er omtrent så lange som hodet og har knudrete tenner både på under- og overkanten. Kroppen er grovt og ganske tett punktert. Pornotum er firkantet, noe bredere enn langt. Hunnen mangler forstørrede kjever, hodet er mindre enn hos hannen, pronotum mer rundet og oversiden finere punktert.

Levevis
-------

Både voksne og larver lever under råtnende stokker av eukalyptus i skoger over 1000 meter over havet.

Utbredelse
----------

Arten lever i Australia (Victoria).

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen *Lissapterini*
						* Slekten *Lissotes* Westwood, 1855
							+ ***Lissotes darlingtoni*** Benesh, 1943

Eksterne lenker
---------------

* (en) *Lissotes darlingtoni* i Global Biodiversity Information Facility Rediger på Wikidata

* *Lissotes darlingtoni* – detaljert informasjon på Wikispecies Rediger på Wikidata
* Bildegalleri
* Alain Galant: Les Lucanidae du Monde. Nettside om arten
**Dunderly** er en oppdiktet monsterverden som forekommer i flere populære barnebøker og annet materiell skapt av forfatteren Endre Lund Eriksen og illustratøren Endre Skandfer i samarbeid med skolebokforlaget GAN Aschehoug. Den norskutviklede Dunderly-serien ble introdusert høsten 2011.

Markedsføring og omfang
-----------------------

Dunderly-universet er skapt av barnebokforfatteren Endre Lund Eriksen (bildet), illustratøren Endre Skandfer og GAN Aschehoug i 2011.
Dunderly-universet ble lansert fra 14. september 2011 gjennom en bred og offensiv markedsføring av flere underholdningsprodukter rettet mot barn fra 2 til 7 år: i tillegg til de skjønnlitterære bøkene, blant annet den første billedboka *Monstrene i Dunderly* og pekebøker, blir det solgt en rekke spin-off-varer med tilknytning til universet, deriblant lydbøker, pedagogisk materiell og læringsfremmende produkter, spill, apper og kosedyr. Til serien har det også blitt laget store reklamekostymer og utgitt en barneplate: *Monstermos* av Anne Brændeland Hovde. Monsteruniverset har også et eget nettsted.

Handling og figurer
-------------------

Ifølge hjemmesidene til Dunderly og GAN Aschehoug er Dunderly «et hemmelig sted der monstre kan bråke, leke og ha så mye ludibunder de bare orker» og «et frodig univers med lekne, modige, kloke og rampete monstre i hovedrollene». 

Figurene i Dunderly er framstilt som fargerike, karikerte og barnevennlige karakterer tegnet i en klassisk, internasjonal og kommersiell tegnefilmstil. De omfatter monsterkjempen og hovedpersonen Buster, den minste, ettøyde Moi, det tegnende domonsteret Pompido, den gamle monsterballen Gubben Darius, den viltre og morsomme Bulder, den rockete monsterjenta Modika, den kunnskapstørste Lex, monsterballen Turbo, oppfinnermonsteret Samantha, hiphop-snømannen Fnugg og sjøormen Susi.

Eksterne lenker
---------------

* GAN Aschehougs reklamesider for Dunderly
* GAN Achehoug om Dunderly
* Forfatter Endre Lund Eriksen om Dunderly
* Illustratør Endre Skandfer om Dunderly-lanseringen 2011
* Barnebokkritikk.no om *Monstrene i Dunderly*
**Tom Bell** (født 20. september 1882 i Parkhead, Glasgow i Skottland, død 19. april 1944) var en skotsk sosialistisk politiker og unionist.

Bells far var en steinhugger som ofte var arbeidsledig og hans mor kom fra en familie av gruvearbeidere og som arbeidet hjemmet med spinning av bomull og silke. Bell ble medlem av Independent Labour Party i 1900 og i 1903 ble han medlem av det marxistiske sosialdemokratiske føderasjonen i Storbritannia. Få måneder senere ble Bell medlem av Glasgow Socialist Society, som snart ble omdøpt til det sosialistiske Arbeiderparti (SLP). Bell ble en ledende skikkelse innenfor SLP, men han ble utvist fra dette partiet i 1907. Bell blir best husket som en av grunnleggerne av både det sosialistiske Arbeiderpartiet og Communist Party of Great Britain og han satt som redaktør for det kommunistiske nyhetsbrevet. Bell ble valgt som representant fra det britiske kommunistpartiet til å sitte i Kominterns Executive Committee.

Referanser
----------

1. ↑   www.oxforddnb.com, besøkt 22. januar 2019[Hentet fra Wikidata]

Eksterne lenker
---------------

* Thom Bell hos marxist.org

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** ICCU
 |
***Pseudomelanactes*** er en slekt av biller som hører til familien smellere (Elateridae).

Utseende
--------

En ganske stor (ca. 28 millimeter), avlang, blankt svart smeller. Antennene er trådformede og nokså korte. Pronotum er rundet, omtrent så langt som bredt, med utdratte bakhjørner som har en lengdekjøl.

**Larvene** er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis
-------

Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og enkelte kan være brysomme skadedyr, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen.

Utbredelse
----------

Arten er utbredt i det vestlige USA (California, Washington og Arizona).

Systematisk inndeling
---------------------

Slekten er noen ganger blitt synonymisert med *Anthracalaus*, men er langt skilt fra resten av artene i denne slekten utbredelsesmessig.

**Treliste**
* Ordenen biller, Coleoptera
	+ Underordenen Polyphaga
		- Overfamilien smellere, Elateroidea
			* Familien smellere, Elateridae
				+ Underfamilien skjellsmellere, Agrypninae Candéze, 1857
					- Stammen Pseudomelanactini Arnett, 1967
						* Slekten ***Pseudomelanactes*** Mathieu, 1961
							+ *Pseudomelanactes agrypnoides* (Van Dyke, 1932)

Eksterne lenker
---------------

* bugguide.net - bildedatabase over nordamerikanske insekter
* *Artikkelen har ingen egenskaper for arter i Wikidata*
**Plaine du Cul-de-Sac** (også kalt **dépression de Cul-de-Sac**) er en slette på øya Hispaniola. Den strekker seg fra den sørøstlige delen av Haiti til den sørvestlige delen av Den dominikanske republikk, der den er kjent som **Hoya de Enriquillo**. Deler av lavlandet var en gang en vik og ligger derfor under havnivået. Sletten rommer flere saltsjøer, som Enriquillosjøen, Rincónlagunen og Caballerosjøen i Den dominikanske republikk og Étang Saumâtre og Trou Caïman i Haiti. Arelaet er på rundt 28 000 km².

Området er avgrenset i nord og sør av høye fjell, i vest av Gonâvebukta, og i øst går det inn i Den dominikanske republikk. Det er 32 km langt og 25 km bredt. Det har alltid blitt drevet mye jordbruk i området. I kolonitida ble indigoplanten *Indigofera tinctoria* dyrket i området, men denne produksjonen minket etter hvert og ga plass til sukkerrørplantasjer.

Eksterne lenker
---------------

* Présentation de la plaine de Cul-de-Sac

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** GeoNames
 |
**Gatebil** er en betegnelse som vanligvis benyttes på en bil som er modifisert etter eierens smak, men fortsatt godkjent for bruk på offentlig vei. Modifikasjonene kan være mer eller mindre omfattende og gjelde motor, understell, eksteriør, interiør eller utstyr, gjerne i kombinasjon.

Betegnelsen *gatebil* tolkes imidlertid ganske fritt i enkelte sammenhenger. En slik bil utvikles gjerne i etapper, og noen blir til slutt så ekstreme at det ikke lenger er lovlig, eller hensiktsmessig, å benytte dem på offentlig vei. Betegnelsen *gatebil* henger imidlertid ved, siden de har sitt utspring i noe som opprinnelig var beregnet for bruk «på gata».

Historikk
---------

Modifisering av biler, med tanke på å gjøre dem raskere og/eller mer iøynefallende har lange røtter. Allerede på slutten av 1930-tallet var dette et kjent fenomen i California. «Hot rods» etablerte seg raskt som en betegnelse på disse bilene. Etter krigen spredte fenomenet seg over hele USA. Adskillige forsøk ble gjort for å organisere miljøet og få bilene bort fra gatene og inn på baner. Det lyktes til en viss grad. På seksitallet fikk miljøet også konkurranse fra motsatt side, ved at bilprodusentene begynte å tilby biler med ganske ekstrem ytelse. Behovet for å modifisere en bil selv avtok med andre ord.

70-årenes oljekrise førte imidlertid til et nytt oppsving for *hot rods* og *gatebiler*. I takt med at bilfabrikantenes modeller ble kjedeligere, økte interessen for å bygge dem om til noe litt mer spennende. På denne tiden begynte fenomenet også for alvor å spre seg til Europa.

Lenge var gatebilmiljøet i Skandinavia dominert av biler med amerikansk opprinnelse. Det henger nok sammen med at få europeiske merker kunne konkurrere i pris/ytelse med de bilene som ble bygget i USA på slutten av 60-tallet. I takt med den teknologiske utviklingen har imidlertid japanske og europeiske merker tatt opp konkurransen med, og delvis fortrengt, de amerikanske bilene.

Populariteten er i dag høyere enn noensinne og i Norge arrangeres det årlig treff, utstillinger og banekjøring for gatebiler som samler titusenvis av besøkende.

Se også
-------

* Street Legal

Eksterne lenker
---------------

* Gatebil.no – Arrangør av et av Nordens største gatebiltreff
* – Arrangør av årlige treff på Arctic Circle Raceway
* – Bilforumet.no Norges største diskusjonsforum for gatebil-eiere

|  |  |
| --- | --- |
| Oppslagsverk/autoritetsdata | GND
 |
**Vasastaden**, i svensk dagligtale gjerne *Vasastan*, er en bydel i bydelsområdet Norrmalm i Stockholm, Sverige. 

Vasastaden begrensen i vest av Barnhusviken/Karlbergssjön, i sør av Tegnérgatan, i øst av Birger Jarlsgatan – Roslagstull – Roslagvägen, samt i nord av Brunnsviken og kommunegrensen mot Solna (Norrtull-Norra Länken). Den grenser mot bydelene Norrmalm, Kungsholmen, Østermalm og Norra Djurgården, samt til Solna kommune.

Vasastaden dekker 294 hektar land og 11 hektar vann. Antall innbyggere er ca. 50 000, mens det i 1934 bodde 103 336 innbyggere i bydelen. Høyeste punkt er Vanadislunden med 43 moh.

Vasastaden var opprinnelig et uoffisielt områdenavn innenfor Norrmalm. Vasagatan fikk sitt navn i 1885 etter Vasabron, som ble inspirert av Gustav Vasas statue utenfor Riddarhuset ved broens landfeste i sør. Offisielt fikk bydelen navnet Vasastaden i 1926.

På området lå tidligere de store eiendommene Rørstrand, Sabbatsberg og Bergianska trädgården. I 1880 begynte man å bebygge området sør for Odengatan, deretter utkanten av bydelen. Så fulgte Birkastaden (1890-tallet), Rödabergsområdet (1916–1927) og Atlasområdet (1925).

Dominerende gater er Sveavägen, Odengatan, Karlbergsvägen og S:t Eriksgatan. I hjertet av bydelen ligger Odenplan med Gustav Vasas kirke i bakgrunnen og Stockholms bybiblioteks hovedbibliotek. 

Tunnelbanestasjoner i bydelen er Rådmannsgatan, Odenplan og S:t Eriksplan, samt jernbanestasjonen Karlberg. 

Vasastadens kanskje mest kjente innbygger var Astrid Lindgren som i over 60 år bodde i Dalagatan med utsikt over Vasaparken.

Bilder
------

* Utsikt over sydvestre Vasastaden fra Stadshagen Foto: Johan WikströmUtsikt over sydvestre Vasastaden fra Stadshagen Foto: Johan Wikström
* Sankt Eriksplan, sett fra Vasaparken Foto: Helge HøifødtSankt Eriksplan, sett fra Vasaparken Foto: Helge Høifødt

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GND **·** GeoNames **·** MusicBrainz
 |
**Gesellschaft zur Rechtlichen und Humanitären Unterstützung e.V.** (GRH) er en tysk organisasjon som ble dannet 19. mai 1993 av en rekke tidligere DDR-funksjonærer, NVA-offiserer og Stasi-ansatte, blant dem den siste Stasi-sjefen Wolfgang Schwanitz.

Organisasjonen har kontorer i lokalene til avisen *Neues Deutschland*, det tidligere partiorganet for Sozialistische Einheitspartei Deutschlands. *Gesellschaft zur Rechtlichen und Humanitären Unterstützung* ser seg selv som støtteorganisasjon for personer som er «utsatt for straffprosesser på grunn av deres arbeid på grunnlaget av DDRs forfatning». Organisasjonen søker å presentere sitt perspektiv på historien. Ofre for Stasi og SED-uretten har gjentatte ganger følt seg hånet av medlemmer av GRH på minnestunder og diskusjoner. Organisasjonen har videre krevet at det anerkjente museet Gedenkstätte Berlin-Hohenschönhausen i Stasis tidligere varetektsfengsel blir stengt. Organisasjonen har også oppsøkt skoler og forsøkt å få dem til å slutte å delta i undervisningsopplegg på Gedenkstätte Berlin-Hohenschönhausen. Straffeforfølgelsen av tidligere DDR-funksjonærer har organisasjonen betegnet som «seiersjustis». 

*Gesellschaft zur Rechtlichen und Humanitären Unterstützung* blir støttet blant annet av Deutsche Kommunistische Partei.

Referanser
----------

1. ↑

Eksterne lenker
---------------

* GRHs hjemmeside
* Beitrag der Deutschlandfunk Sendung *Hintergrund* vom 19. Februar 2009 zu Versuchen der Umdeutung der Geschichte der DDR, mit Abschnitt zur GRH

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |
**Laurentino «Nito» Cortizo Cohen** (født 30. januar 1953 i Panama by) er en panamansk forretningsmann og politiker. Han ble i 2019 valgt til sitt lands president og overtok presidentembetet 1. juli samme år. Cortizo representerer sentrum-venstre-partiet Partido Revolucionario Democrático (PRD).

Liv og virke
------------

### Bakgrunn

Cortizo er sønn av en innvandrer fra Galicia i Spania. Moren, Esther Cohen, er av gresk herkomst.

Etter skolegang i hjemlandet og i Nicaragua, begynte han på college forskjellige steder i USA og avla grad i bedriftsledelse ved Norwich University i Northfield i Vermont. Han studerte videre i samme fag og tok mastergrad ved St. Edwards University i Austin i Texas og påbegynte doktorgradsstudier i internasjonal handel og markedsføring ved University of Texas at Austin.

Fra 1981 til 1985 arbeidet han for Organisasjonen av amerikanske stater (OAS) i Washington, D.C. Etter å ha vendt tilbake til hjemlandet arbeidet han i ledelsen for et selskap i byggebransjen og for en kveggård. Han bygget opp næringsvirksomhet under eget navn. Mot slutten av 1986 vendte han tilbake til USA, denne gang som nestleder for Panamas delegasjon til OAS.

### Politisk virke

Ved valget i 1994 ble han valgt inn i nasjonalforsamlingen for Partido Solidaridad (PS) fra provinsen Colón. Cortizo brøt etter hvert med PS og gikk i 2004 over til Partido Revolucionario Democrático (PRD). Han ble samme år minister for landbruksutvikling i regjeringen til president Martín Torrijos, men trakk seg i 2006 på grunn av uenighet om vilkårene i en frihandelsavtale med USA.

Ved presidentvalget i 2019 vant han med 33,35 % av stemmene, mot 31 % for den fremste rivalen Rómulo Roux. Korrupsjon og Panamas rykte som sted for hvitvasking av penger var blant de sentrale sakene i valgkampen.

Cortizo ble innsatt i presidentembetet 1. juli 2019.

Referanser
----------

1. ↑   Munzinger Personen, oppført som Laurentino Cortizo Cohen, Munzinger IBA 00000031749, besøkt 9. oktober 2017[Hentet fra Wikidata]
2. 1 2 3 4 5 6  Roberto Ortiz de Zárate: «Laurentino Cortizo Cohen», Fundación CIDOB. Lest 26. mai 2019.
3. ↑  «Laurentino Cortizo»[*død lenke*], Ruta 2019, *La Prensa*. Lest 26. mai 2019.
4. ↑  «Republic of Panama. Election for President», IFES Election Guide. Lest 26. mai 2019.
5. ↑  «Panama election: Cortizo wins unexpectedly close race», *BBC News*, 6. mai 2019. Lest 26. mai 2019.
6. ↑  Pinilla, José González; Reyes, Getzalette (1. juli 2019). «Minuto a minuto: toma de posesión de Laurentino Cortizo». *La Prensa* **(spansk)**. Besøkt 1. juli 2019.

|  |  |
| --- | --- |
| Oppslagsverk/autoritetsdata | VIAF **·** GND **·** Munzinger (iba)
 |
Den britiske krigskirkegården Tyne Cot
Den britiske krigskirkegården Tyne Cot
Den britiske krigskirkegården Tyne Cot
**Tyne Cot Commonwealth War Graves Cemetery and Memorial to the Missing** er Samveldets største[] krigskirkegård.

Her ligger 11 856 falne soldater fra første verdenskrig.[] Av disse graver mangler 8 365 navn.

De fleste begravde var briter (8 907 personer). Det er også begravde fra Canada (966), Newfoundland (14), Australia (1 353), New Zealand (519), Sør-Afrika (90), Britisk Vestindia (2) og Frankrike (1). Fire soldater fra Tyskland er også gravlagt her. 101 ble begravd som ukjente.

Kirkegården ligger tett ved den belgiske landsby Passchendaele (nå Passendale i kommunen Zonnebeke), der særlig harde kamper stod i siste halvdel av 1917. Allerede den 6. oktober 1917 ble det her anlagt en gravplass for 343 falne allierte. Området med gravplassen ble gjenerobret den 13. april 1918 av tyskerne bare for å atter tilfalle de allierte ved at belgierne tok den tilbake den 28. september 1918.

Etter krigsslutt i november 1918 øket omfanget ved at mindre gravplasser ble flyttet til Tyne Cot.

Gravfeltet, som ble skjenket av den belgiske kong Albert I av Belgia som evig gave til Samveldet,[] administreres av Commonwealth War Graves Commission.

|  |  |
| --- | --- |
| Oppslagsverk/autoritetsdata | VIAF **·** LCCN
 |

Portal: Første verdenskrig
***Are You Experienced*** er Jimi Hendrix' debutalbum, utgitt i mai 1967. Med dette albumet sto Hendrix fram som en nyskaper på elektrisk gitar med sin bevisste bruk av feedback. I 2003 kom albumet på 15.-plass på musikkmagasinet *Rolling Stone*s liste over «Tidenes 500 beste album».

Bakgrunn
--------

Hendrix slo seg ned i London i september 1966, og ble snart oppdaga av produsenten Chas Chandler, som hjalp han å danne gruppa The Jimi Hendrix Experience med Mitch Mitchell på trommer og Noel Redding på bass. I løpet av vinteren og våren 1966/67 ga gruppa ut tre singler som nådde hitlistene: «Hey Joe»/«Stone Free» (desember 1966), «Purple Haze»/«51st Anniversary» (mars 1967) og «The Wind Cries Mary»/«Highway Chile» (mai 1967). Samtidig ble innspillingene til det som skulle bli gruppas første album gjort, med Chandler som produsent. Da *Are You Experienced* ble utgitt i mai, ble den straks en sensasjon over store deler av Europa, riktignok noe i skyggen av The Beatles' *Sgt. Pepper's Lonely Hearts Club Band*. 

I juni samme år fikk det amerikanske rockpublikummet øynene opp for Jimi Hendrix under hans sensasjonelle opptreden på Monterey Pop Festival. Den amerikanske utgaven av albumet, på Reprise Records, fikk et endret utseende og et noe annet innhold. Det nøkterne britiske coveret ble skifta ut med et mer tidsmessig, psykedelisk uttrykk, og låtene «Red House», «Can You See Me» og «Remember» ble erstatta med tre av de tidligere singelhitene. De fleste gjenutgivelser på CD kombinerer de to LP-utgivelsene.

Sporliste
---------

Tekst og melodi av Jimi Hendrix, når ikke annet er angitt.

### Britisk utgave

1. «Foxy Lady» – 3:22
2. «Manic Depression» – 3:46
3. «Red House» – 3:53
4. «Can You See Me» – 2:35
5. «Love or Confusion» – 3:17
6. «I Don't Live Today» – 3:58
7. «May This Be Love» – 3:14
8. «Fire» – 2:47
9. «Third Stone From the Sun» – 6:50
10. «Remember» – 2:53
11. «Are You Experienced?» – 4:17

### Amerikansk utgave

1. «Purple Haze» – 2:46
2. «Manic Depression» – 3:30
3. «Hey Joe» (Billy Roberts) – 3:23
4. «Love or Confusion» – 3:15
5. «May This Be Love» – 2:55
6. «I Don't Live Today» – 3:55
7. «The Wind Cries Mary» – 3:21
8. «Fire» – 2:34
9. «Third Stone From the Sun» – 6:40
10. «Foxy Lady» – 3:15
11. «Are You Experienced?» – 3:55

Besetning
---------

* Jimi Hendrix – gitar, vokal, piano
* Noel Redding – bass
* Mitch Mitchell – trommer

Referanser
----------

1. ↑  *Rolling Stone* – The 500 Greatest Albums of All Time, 15: *Are You Experienced*

Eksterne lenker
---------------

* (en) *Are You Experienced* på Discogs Rediger på Wikidata

* (en) *Are You Experienced* på MusicBrainz Rediger på Wikidata

* (en) *Are You Experienced* på Spotify Rediger på Wikidata

* (en) *Are You Experienced* på AllMusic Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz
 |
Oslo 24h. Årlig event på Serieteket Deichmanske. Startet i Bergen av Edvardsen, går nå årlig i begge byer. Fra venstre: Are Edvardsen, serieskaperne Ola Lysgaard og Ida Neverdahl, ukjent, ukjent, Håkon Strand (grunnlegger av og sjef i Strand Comics), serieskaper Trond Stavås og illustratør/serieskaper Anna Sæbjørnsen. Foto: Øystein Runde
**Are Edvardsen** (født 1978 i Bergen) er en norsk forlagssjef og tegneserieskaper. Han driver tegneserieforlaget Überpress og er initiativtager for Bergen 24 timers tegneseriemaraton.[*klargjør*]

Edvardsen er forlagssjef, tegneserieredaktør og leder av Grafill tegneserie. Av 1344 sider tegneserier publisert av Überpress, har Edvardsen selv bidratt med 46 sider.[]

Referanser
----------

1. ↑  proff.no
2. ↑  «Überpress: Sjangerserier über alles – råversjonen». *Øyvind Holen* **(norsk)**. 16. september 2015. Besøkt 10. oktober 2017.
3. ↑  «Mykje mellom himmel og jord – serienett.no». *serienett.no*. Besøkt 10. oktober 2017.
4. ↑  «Überwestern / Haugsson». *walterwehus.blogspot.no*. Besøkt 10. oktober 2017.
5. ↑  «24 Timer med Blekk – serienett.no». *serienett.no*. Besøkt 10. oktober 2017.

Eksterne lenker
---------------

* Hjemmeside

|  |  |
| --- | --- |
| Oppslagsverk/autoritetsdata | BIBSYS **·** VIAF **·** SUDOC
 |
**Forsamlingshuset Vonheim** ligger i Snåsa kommune i Trøndelag. Bygget ble oppført av Snåsa arbeidersamfunn og sto ferdig i 1901. Det ble innviet 20. oktober samme år. Vedtak om å oppføre et forsamlingslokale for arbeidersamfunnet var fattet allerede i 1892 og en byggekomite ble opprettet i 1899.
Byggmestre var Formo og Rossen fra Grong.

Vonheim ble primært oppført for å huse Snåsa arbeidersamfunns aktiviteter. I tillegg til å fungere som bygdas festlokale, var VOnheim også arena for møteaktivitet knyttet til rikspolitikk, kvinnesak og sanitetsarbeid, målsak og avholdssak. Kommunen overtok som eier av huset i 1935. I dag er Vonheim en del av Snåsa bygdemuseum.

Fredning
--------

Vonheim ble fredet av Riksantikvaren i september 2013. Fredningen var knyttet til stemmerettsjubileet 2013: Etter at Fredrikke Marie Qvam fra Norske Kvinners Sanitetsforening holdt foredrag på Vonheim i 1912, ble Snåsa Sanitetsforening stiftet. Foreningen hadde sine møter på Vonheim, og drev Snåsa kino fra på Vonheim fra 1920.

Fredningen omfatter uthus med vedboder og utedoer. Grunnlag for fredningen er blant annet at Vonheim har en dokumentert posisjon i Snåsas sosiale og organisatoriske liv, bygningene er lite endret og Vonheims historie viser med tydelighet hvor viktige forsamlingshusene har vært som arena for samfunnsutviklingen i Norge, særlig i første halvdel av 1900-tallet.

Se også
-------

* Norges demokratiske kulturarv

Eksterne lenker
---------------

* «Vonheim (Snåsa)». *Kulturminnesøk*. Riksantikvaren – Direktoratet for kulturminneforvaltning.
* Bygdemuseet – Vonheim; snasa.no
* Forsamlingshuset Vonheim i Snåsa og den internasjonale kvinnedagen; kulturminna.no, Trøndelag fylkeskommune
* Vonheim i Snåsa fredet; Pressemelding fra Riksantikvaren; riksantikvaren.no
* Vonheim i Snåsa fredet; reportasje fra fredningsarrangement i Snåsa; riksantikvaren.no
* Fredningsforslaget; riksantikvaren.no
**Lars** (latin: **Laurentius**, død 3. eller 4. mars 1267) var en svensk prest og fransiskaner som var erkebiskop av erkebispedømmet Uppsala fra 1256 og frem til sin død i 1267.

Liv og virke
------------

Laurentius ble muligens født i Enköping.[]

Han inntrådte som fransiskanermunk i Enköpings franciskankonvent og ble presteviet. Ettersom hans kloster nettopp (ca. 1250) var grunnlagt da han inntrådte, er det blitt spekulert at det var lite trolig at de hadde rukket å få svenske munker, og at han derfor kan ha vært utenlandsk.[]

### Erkebiskop

Han ble valgt til erkebiskop av Uppsala omkring 1256, eventuelt i 1255. Han ble bispeviet i Lund. 

Kort etter ankom et pavelig skriv. Paven uttrykte sin tiltro til den svenske monark Birger Jarl. Situasjonen i Sverige var på denne tid fortsatt ustabil. Det var stadig kiving om tronen, noe som senere fikk forskjellige aktører til å skattlegge geistligheten for å få råd til å føre sine kriger.

Et nytt paveskrig i 1257 uttrykte pavens støtte til et korstok østøver, mot de svenske deler av Finland som enten ikke var blitt kristnet, eller som hadde glidd tilbake i apostasi. Inspirasjonen kom fra korstogene til Jerusalem.

Ved Skänninge möte i mars 1248 var sølibatet blitt innført i den katolske kirke i Sverige. Laurentius var streng i denne sak.[] Sølibatet var på dette tidspunkt ennå ikke fast etablert i Sverige, trass i pavelige påbud og straffetrusler. Den vanlige begrunnelse for avviket var at Sverige hadde en så lav befolkning at men mente at det var nødvendig for prestene å gifte seg og få barn.[]

Sølibatsbudet ble imidlertid lindret noe ved blant annet brev fra pave Alexander IV i 1258 og 1259 som bestemte at de av kirkens menn som brøt mot sølibatet ikke skulle bannlyses automatisk. I 1259 skrev Laurentius likevel til biskopene i Linköping og Växjö og sa at de prester som brøt mot sølibatet skulle reise til Uppsala for absolusjon. 

Laurentius var med på å påbegynne flyttingen av domkirken (Gamla Uppsala kyrka) fra Gamla Uppsala til Östra Aros, det vil si til dagens Uppsala, men det er usikkert hvorvidt man virkelig begynte å bygge den nye kirken i hans levetid.

Han ble begravd i Enköping, som på grunn av dette forhold antas å ha vært hans hjemby.[]

Da pave Klemens IV ikke ville anerkjenne den etterfølger om ble valgt, og hans foreslåtte kandidat ikke ville, drøyde det syv år før Uppsala fikk en ny erkebiskop, Folke Johansson Ängel.

Referanser
----------

1. ↑  Gustav Åsbrink & Knut B. Westman: *Svea rikes ärkebiskopar från 1164 till nuvarande tid*, Bokförlaget Natur och Kultur, Stockholm 1935. s 71

|  |  |
| --- | --- |
| Oppslagsverk/autoritetsdata | Svenskt biografiskt lexikon
 |
**Ted Curson** (født 3. juni 1935, Philadelphia, Pennsylvania, død 4. november 2012) var en amerikansk jazztrompetist. Han er kanskje best kjent for sine mange opptak og gjennomføringer sammen med Charles Mingus.

Curson ble interessert i å spille trompet etter å ha sett en avisselger spille en sølvtrompet. Cursons far hadde imidlertid foretrukket at sønnen spilte en altsaksofon slik som hans forbilde Louis Jordan spilte på. Til slutt, da Ted var cirka 10 år gammel, fikk han en litt ødelagt trompet som han lærte seg å spille på før han fikk sitt første ordentlige musikkinstrument.

Curson var bosatt i Montclair i New Jersey. Han var også et ganske kjent ansikt i Finland, etter å ha utført årlige musikkstykker på Pori Jazz-festivalen hvert år siden begynnelsen av dette arrangementet i 1966. Han deltok også under Kongsberg Jazzfestival både i 1972 og i 1977.

Referanser
----------

1. 1 2   Gemeinsame Normdatei, besøkt 4. mai 2014[Hentet fra Wikidata]
2. 1 2   Autorités BnF, BNF-ID 13892884c[Hentet fra Wikidata]
3. 1 2   Internet Movie Database, IMDb-nummer nm1379677, besøkt 14. oktober 2015[Hentet fra Wikidata]
4. ↑   Social Networks and Archival Context, SNAC Ark-ID w61p5xc1, besøkt 9. oktober 2017[Hentet fra Wikidata]
5. ↑  Nekrolog (finsk)

Eksterne lenker
---------------

* (en) Ted Curson på Internet Movie Database Rediger på Wikidata
* (en) Ted Curson på Discogs Rediger på Wikidata

* (en) Ted Curson på MusicBrainz Rediger på Wikidata

* (en) Ted Curson på Songkick Rediger på Wikidata

* (en) Ted Curson på AllMusic Rediger på Wikidata

  

Portal: Jazz

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ICCU **·** MusicBrainz **·** Discogs **·** AllMusic
 |
**Are Kristoffer Grongstad** (født 9. april 1988) tidligere håndballspiller fra Namsos. Han la opp som håndballspiller i 2011, kun 23 år gammel.

Håndballkarrieren
-----------------

Grongstad startet i den lokale håndballklubben Klompen HK, før han flyttet til Trondheim. Her spilte han for Strindheim Idrettslag og deretter for Heimdal Håndballklubb i eliteserien. Grongstad flyttet deretter til Elverum hvor han spilte for Elverum Håndball. Etter to sesonger i Elverum ble han hentet av 1.-divisjonsklubben Nøtterøy Idrettsforening. Etter to sesonger for Nøtterøy Idrettsforening valgte han å legge opp.

### Meritter i håndball

* 1 divisjons-gull (2011)
* NM-sølv (2008)
* Sluttspill-gull (2007)
* 1.divisjons-gull (2006)

Utenomsportslig fokus
---------------------

I en alder av 20 valgte Grongstad å stå fram som Norges første åpne homofile toppidrettsutøver. Dette fikk stor oppmerksomhet i norsk og skandinavisk presse. Han fortalte to år etter at han sto fram at han angret på måten han hadde gjort dette på. Grongstad har blant annet holdt flere foredrag for UNICEF i forbindelse med deres prosjekt «Den Ene». Grongstad er fra 2010 også medlem av Norges Håndballforbunds ressursgruppe for inkludering.

Utmerkelser
-----------

* Årets idrettshelt (2010)
* Hedersrosen (2009)
* Norsk Helt (2009)

Referanser
----------

1. ↑
2. ↑
3. ↑  «Arkivert kopi». Arkivert fra originalen 2. februar 2014. Besøkt 30. januar 2014.
4. ↑  «Arkivert kopi». Arkivert fra originalen 14. oktober 2008. Besøkt 6. oktober 2008.
5. ↑  «Arkivert kopi». Arkivert fra originalen 2. februar 2014. Besøkt 30. januar 2014.
6. ↑
**Kåre Helvik Morken** (født 21. november 1988 i Bergen) er en norsk volleyballspiller.

Morken har vært opplegger for Nyborg Volleyballklubb hele sin volleyballkarriere. Han har seks seriemesterskap, fire norske cupmesterskap og to nordiske mesterskap med klubben  i tillegg til en rekke europacupkamper (CEV Challenge Cup), med kvartfinale i 2017 som beste plassering.

I 2010/2011- og 2011/2012-sesongen ble han kåret til årets spiller i Norge.

Morken har 51 A-landskamper i volleyball, de fleste som lagkaptein. Han spilte sin første A-landskamp for Norge i 2006, 17 år gammel, og ble da yngste norske herrelandslagsspiller i volleyball gjennom tidene.

Parallelt med volleyballkarrieren har Morken tatt mastergrad i samfunnsøkonomi ved UiB. Han er ansatt som leder Økonomisk Kriminalitet i Sparebanken Møre.

Referanser
----------

1. ↑   www.worldofvolley.com[Hentet fra Wikidata]
2. ↑  Bergensavisen
3. ↑  100% Sport
4. ↑  Tidens Krav
5. ↑  Bergens Tidende

Eksterne lenker
---------------

* (en) Kåre Helvik Morken – Volleybox Rediger på Wikidata

* (en) Kåre Helvik Morken – World of Volley Rediger på Wikidata
* Norges Volleyballforbunds offisielle nettside Arkivert 10. juli 2017 hos Wayback Machine.
* Det europeiske volleyballforbundets offisielle nettside
**Kåre Fløisand** (født 1928) var ansvarlig for driften av Norges første kommersielle datamaskin, EMMA, ved Universitetet i Bergen, først som forskningsassistent og senere som avdelingsleder. Han begynte i Rasjonaliseringdirektoratet i februar 1970, hvor han senere ble direktør. Fløisand tok initiativ til den første utredningen om personvern og elektronisk databehandling ved Universitetet i Oslo, noe som ble starten på et pioneerarbeid innen personvern som har satt internasjonale spor:

> Statens rasjonaliseringsdirektorat var bl a sekretariat for det daværende Rådet for databehandling i staten, og de sendte forsommeren 1970 en forespørsel til Institutt for privatrett om man kunne påta seg en utredning av «personlighetsvern og statlige databanker»
> 
> 

I 1999 var Kåre Fløisand pensjonist, men ble leid inn som prosjektleder for å forberede overgangen til år 2000 (År 2000-problemet) i Statens forvaltningsteneste. 

Kåre Fløisand har vært medlem av en rekke ulike råd, blant annet rådet for rettsinformasjon i 1980 og overordnet styringsgruppe for EDB i helsevesenet i årene 1981-1986.

Referanser
----------

1. ↑  «EDB-avdelingens tidlige historie». *Universitetet i Bergen*. Besøkt 8. april 2021.
2. ↑  *20 år med rettsinformatikk, 20 år i forvandlingens tegn : Institutt for rettsinformatikks jubileumsseminar*. Oslo: Tano. 1991. ISBN 82-518-2931-3. OCLC 56496074.
3. ↑  «Kåre Fløisand - Utvalg - Forvaltningsdatabasen - NSD». *www.nsd.no*. Besøkt 8. april 2021.
**Preklusjon** er et juridisk uttrykk og innebærer avskjæring av rettigheter og/eller forpliktelser. Vanligvis skjer slik avskjæring fordi en handling ikke er foretatt innen en fastsatt tidsfrist, og med hjemmel i visse lov- eller avtalebestemmelser. Derfor brukes uttrykket *preklusive frister*.

Preklusjon kan skje av materielle forhold, så som adgang til å kreve tilleggsbetaling eller til å melde krav etter proklama ved dødsfall. Se preklusivt proklama.

Preklusjon kan også være av prosessuelle forhold, såkalt prosessuell preklusjon. Da angår det adgangen til å gjennomføre prosesshandlinger så som for eksempel å framlegge nye bevis i en rettssak, eller det kan begrense adgangen til å innvende mot motpartens prosesshandlinger.

Preklusjon i avtaleforhold skjer bare hvis motparten påberoper seg avskjæringen. 

Betegnelsen preklusjon brukes i noen grad også om avskjæring ved oversittelse av frister for å reklamere på kjøp og andre leveranser, eller for å fremme krav som er underlagt foreldelsesfrister.

|  |  |
| --- | --- |
| Oppslagsverk/autoritetsdata | Encyclopædia Britannica
 |
Et **prefektur** i Folkerepublikken Kina er i generell forstand navn på en gruppe sekundære administrative enheter: byer på prefekturnivå, «rent» prefektur, og autonomt prefektur og – til tross for navnet – liga (som er betegnelsen på et prefektur i Indre Mongolia).

I snever forstand er et prefektur det som ovenfor er kalt et «rent» prefektur, det vil si en enhet som *bare* heter prefektur, og ikke prefektur som er kvalifisert som by eller som autonom.

Prefekturer
-----------

**Prefekturer** (地区, *dìqū*) er regjert av administrative byråer (行政公署, *xíngzhènggōngshǔ*), ledet av en byråsjef (行政首长 *xíngzhèngshǒuzhǎng*) utnevnt av provinsen. For ikke lenge siden var de flest sekundære administrative enheter i Kina slike prefekturer, men siden 1982 er de aller fleste blitt erstattet med de enheter som kalles *byer på prefekturnivå*. Denne tendensen er fremdeles vedvarende. Det er nå (2006) bare 17 gjenværende rene prefekturer i Folkerepublikken Kina, for det meste i Xinjiang og i Tibet, og tre ligaer, i Indre Mongolia.
**Prebende** er et uttrykk, opprinnelig innenfor den katolske kirke, som betegner inntekter fra et pastorat. Betegnelsen er avledet fra middelalderlatin *praebenda,* som betyr «kosthold». Pengene var avsatt til å lønne prester i kirker og skoler. Uttrykket går tilbake til en gammel ordning hvor slike inntekter var ment for det felles underholdet for munker,[] brødre og klerikere (*præbenda quotidiana in refectorio ad majorem mensam*),[] og senere ble det utvidet til den andelen som en enkelt kannik skulle ha for seg selv. 

Stillinger som ble lønnet gjennom prebender ble vanlige i store deler av Europa på begynnelsen av 1100-tallet,[] og utviklet seg til attraktive løpebaner for yngre adelige menn.

Den katolske ordningen overlevde reformasjonen i flere land og områder, men gjennomgikk nasjons- og tidsavhengige endringer. 

I middelalderens Norge ble begrepet brukt om den delen av de kirkelige inntektene, fra spesifiserte deler av kirkegodset, som gikk til å betale domkapitlene, kannikene og andre prestestillinger. Disse inntektene kunne være store, og gjorde kirkeembedsmennene økonomisk uavhengig av biskopen. Prebendene hadde ofte navn etter en helgen, og var gjerne knyttet til et alter i en domkirke. Etter reformasjonen overtok kongen retten til prebendene. Kongen fordelte inntektene til både geistlige og verdslige personer og institusjoner. Etter reformasjonen fikk prebendene ofte navn etter en av de større gårdene som var eid av prebenden.

Se også
-------

* Beneficium

Eksterne lenker
---------------

* *Prebendary* fra 1911 encyclopedia (engelsk)

|  |  |
| --- | --- |
| Oppslagsverk/autoritetsdata | Encyclopædia Universalis **·** HDS **·** NKC
 |
| Medaljeoversikt |
| --- |
| Konkurrerte for Italias flagg Italia |
|  i langrenn: |
| Langrenn U23-VM |
| Gull | 2015 Almaty | Sprint klassisk |

**Francesca Baudin** (født 25. november 1993 i Aosta) er en italiensk langrennsløper, som representerer Gruppo Sciatori Fiamme Gialle.

Baudin ble tatt ut i den italienske troppen til Ski-VM 2013 i Val di Fiemme, men ble slått ut allerede i prologen under den klassiske sprinten.

Året etter returnerte Baudin til Val di Fiemme, denne gangen for U23-VM på ski 2014, hvor hun endte med én 4.-plass og to 6.-plasser. Én måned senere, debuterte Baudin i verdenscupen i langrenn under sprinten i Lahtis hvor hun 1. mars 2014 endte på en 39.-plass.

Under U23-VM på ski 2015 i Almaty tok Baudin gull i klassisk sprint, foran norske Silje Theodorsen og italienske Giulia Stuerz. Fire dager senere endte hun på en 4.-plass under 15 km skiathlon; 35,3 sekunder bak vinneren Nathalie von Siebenthal fra Sveits.

Under Ski-VM 2015 i Falun kvalifiserte Baudin seg til sprintfinalene med 16. beste tid, men ble slått ut i kvartfinalen og endte derfor på 15.-plass. Hun fullførte ikke 15 km skiathlon, men gikk Sveits inn til en 9.-plass på stafetten én uke senere, på lag med Virginia De Martin Topranin, Marina Piller og Ilaria Debertolis. Mesterskapet ble avsluttet med 34.-plass på den klassiske tremila.

Referanser
----------

Eksterne lenker
---------------

* (en) Francesca Baudin – FIS (langrenn) Rediger på Wikidata
**Prefiks** er en (ofte) uselvstendig del av et ord som settes foran ordet. Prefikser kan ha en grammatisk funksjon eller benyttes til å danne nye ord. Prefikser består av minst én bokstav, men kan også ha flere bokstaver.

*Eksempel*

* selvstendig – **u**selvstendig
* å leve – å **over**leve
* meter – **centi**meter

Norsk og andre nordgermanske språk tapte i synkopetiden alle gamle, uselvstendige prefikser unntatt *u-*, som benyttes til å gi ord motsatt betydning. I middelalderen ble de lavtyske prefiksene *an-* og *be-* lånt. De er vanlige i bokmål og dialekter, men en prøver å unngå å bruke dem i nynorsk.

Det finnes ikke prefikser med grammatisk funksjon i norsk. Tysk har *ge-* som brukes til å danne perfektum partisipp, og i bantuspråkene markeres nominalklassene med prefikser. 

I et programmeringsspråk kan en operator være prefiks. Dette brukes i polsk notasjon eller
i inkrementerende operasjoner. 

*Eksempel*

```
int x = 3;
int y = ++x;

```

Etter kjøring av programmet over vil variabelen x og y ha verdien 4.

Se også
-------

* Affiks
* Infiks
* Suffiks
* Postfiks

Referanser
----------

1. ↑  Olav Høyland og Nils Hellesnes (1970). *Norrøn grammatikk*. Oslo: Norli. s. 59–60. ISBN 8250701151.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** LCCN **·** BNF **·** BNF (data)
 |
**Wesseltoft** er en norsk slekt som har navnet fra stedet Visseltofta i Skåne, Sverige, der den norskfødte *Jørgen Simonsen* (1612–92) var prest fra 1640.

Slekten
-------

Jørgen Simonsen var sønn til borger i Stavanger, Simon Jacobsen, og ektefellen Johanne Pedersdatter som i 1622 ble brent som heks i Sandviken ved Bjergsted, Stavanger. Presten Jørgen Simonsen var gift med Anna Pedersdatter Bøgh (død 1703) og både hennes far og farfar hadde vært prest i *Vitseltofta* da Skåne var dansk.

Zacharias Simonsen Wesseltoft (1701–1777), kopi av maleri på Telemark Museum, Søndre Brekke gård, Skien
Inger Nielsdatter Wesseltoft f. Bugge,kopi av maleri på Telemark Museum, Søndre Brekke gård, Skien
Jørgen og Anna hadde flere barn og datteren Maren Jørgensdatter med ektefelle Samuel Brodersonius var morforeldre til Carl von Linné. Det var Jørgen og Annas sønn *Simon Jørgensen Wesseltoft* (død 1739 i Skien) gift med *Marthe Jørgensdatter Holst* ( død 1733), som ble stamforeldre til slekten Wesseltoft i Norge. Simon flyktet til Norge fordi han og broren Jacob kjempet for Danmark i den skånske krig. Jacob ble samtidig prest i Inderøy. På 1700- og 1800-tallene bodde slektsmedlemmene særlig i Skien og Grenlandsområdet. En del av Simon Jørgensen Wesseltofts etterkommere brukte og bruker etternavnene *Simonsen*, *Jørgensen*/*Jørgensdatter* og *Zachariassen*.

Gjennom generasjoner var det flere av slekten som var svært velstående forretningsfolk i Skien. Seierstad i «Skiens historie» (side 434), skriver at Simon Jørgensens sønner Jørgen og Zacharias Simonsen i 1740-årene i Skien "inntok .. en lederstilling blant byens borgerskap". Familiemedlemmer drev bl.a. handel, sagbruk, skipsrederi m.m. Flere av disse var også religiøse og ivrige medlemmer av brødremenigheten ("herrnhuterne") innenfor statskirken. 

Det er et høyt antall etterkommere gjennom kvinneledd fra Wesseltoft-slekten, bl.a. etter Amborg Jørgensdatter Wesseltoft (1741–1815) gift 1769 med trelastgrosserer m.v. Nicolai Benjamin Aall (1739–98), Porsgrunn, som kjøpte Ulefos Hovedgaard. Hun var datter til kjøpmannen Jørgen Simonsen Wesseltoft (død 1760) og ektefellen Inger Jochumsdatter Coldevin (død 1745), Skien. Etterkommere idag har bl.a. slektsnavnene Anker, Arnesen, Barfod, Berggrav, Borchsenius, Bugge, Cappelen, Heftye, Herlofson, Krefting, Lund, Løvenskiold, Møller, Norby, Schüller, Simonsen, Skråmestø, Smitt-Amundsen.

Et særlig kjent medlem av slekten i vår tid er Bugge Wesseltoft som er født i Skien.

En gren av slekten bor i Danmark og Canada, til dels med bruk av navneformen *Wedseltoft*. 

En av døtrene til Zacharias, Martha, giftet seg med Niels Carlsen i Drøbak. De ga blant annet Drøbak kirke til byens befolkning. Zacharias donerte både alteret og prekestolen. I tillegg ga han et betydlig kontantbeløp til oppføring av kirken.

Litteratur
----------

* S. Høegh: *Efterretninger om de norske grene af Familien Wesseltoft*, Christiania 1893
* Karl Erik Zachariassen: *Familien Wesseltoft*,utgitt i 2004 (?),130 sider
* I. Seierstad: *Skiens historie, bind I fra 1184 til ca. 1814*, Skien 1958 (se navneregisteret og bilderegisteret på Simonsen,Jørgensen og Zachariassen)
**Wesley Ngo Baheng** (født 23. september 1989 i Paris) er en fransk-kamerunsk fotballspiller som spiller for øyeblikket er klubbløs etter å ha forlatt Hereford United. Han har tidligere spilt for Newcastle United og Aldershot Town.

Baheng kom til Newcastle fra Le Havre i januar 2008, og er den andre unge franskmannen som har kommet til Newcastle fra Le Havre, Charles N'Zogbia var den første i 2004.

Wesley gjorde sin første opptreden i Newcastle-drakten i en reservekamp mot rivalene Sunderland 8. januar 2008.

Sommeren 2010 gikk Bahengs kontrakt med Newcastle ut, og den ble ikke fornyet. Han ble hentet av Aldershot Town på en korttidskontrakt, og ble frigitt da den gikk ut i januar 2011. Baheng forble ikke klubbløs lenge, og signerte for Hereford United senere i januar på en uke til uke-kontrakt. Han forlot Hereford i mars 2011.

Referanser
----------

Eksterne lenker
---------------

* (fr) Wesley Ngo Baheng – LÉquipe Rediger på Wikidata

* (en) Wesley Ngo Baheng – Transfermarkt Rediger på Wikidata

* (en) Wesley Ngo Baheng – Soccerbase.com Rediger på Wikidata

* (en) Wesley Ngo Baheng – FootballDatabase.eu Rediger på Wikidata

* (en) Wesley Ngo Baheng – PlaymakerStats.com Rediger på Wikidata

* (en) Wesley Ngo Baheng – FBref Rediger på Wikidata